Emanuelle e Françoise (Le sorelline)
Emanuelle e Françoise (Le sorelline) (), također poznat i pod engleskim naslovom Emanuelle's Revenge () je italijanski igrani film snimljen 1975. godine u režiji Joea D'Amata. Po žanru predstavlja kombinaciju erotske drame, trilera i horora. Usprkos naslova odabranog zbog tada enormne popularnosti erotskog filma Emanuelle ne predstavlja dio te serije; nastao je kao remake grčkog filma Vruća osveta čije je prikazivanje nekoliko godina ranije spriječila italijanska cenzura. Protagonistica, čiji lik tumači Rosemarie Lindt, je Emanuelle, žena koja nastoji osvetiti svoju sestru Françoise (koju tumači Patrizia Gori, koja je izvršila samoubistvo zbog zlostavljanja svog sadističkog i seksualno izopačenog supruga Carla (koga glumi George Eastman). Radnja prikazuje kako Emanuelle zatvori Carla u kući i prisili ga da promatra njene orgije; Carlo u međuvremenu dobija vizije orgija sadističkog nasilja koje će dobiti priliku ostvariti kada se sticajem okolnosti oslobodi. Film koji je zbog eksplicitnosti sadržaja, kao i mnogi slični filmovi, proglašen eksploatacijskim je godine 1978. prikazan u Zapadnoj Njemačkoj sa naknadno dosnimljenim hardcore pornografskim scenama u kojima je nastupala francuska glumica Brigitte Lahaie.

Uloge
Rosemarie Lindt ... Emanuelle 
George Eastman ... Carlo 
Patrizia Gori ... Françoise (Francene)
Annie Carol Edel ... Mira (kao Karole Annie Edel) 
Maria Rosaria Riuzzi ... Pamela (kao Mary Kristal) 
Massimo Vanni ... Robi 
Eolo Capritti ... ćelavi filmski producent (Al Capri)
Giorgio Fieri ... Alfredo
Luciano Rossi ... kartaš (nenaveden na špici)
 Brigitte Lahaie (scene naknadno dosnimljene za zapadnonjemačko izdanje)

Izvori

Vanjske veze 

Italijanski filmovi
Erotski filmovi
Trileri
Horor filmovi
Giallo filmovi